wickkiey/tamil-wikipedia-chunked huggingface dataset:
# மல கொழுப்பு சோதனை

## அளவீட்டு முறை

இம்முறையில் மல கொழுப்பானது அளவிடப்படுகிறது. இந்த அளவீடானது வழக்கமாக மூன்று நாட்கள் செய்யப்படுகிறது. இதற்கு நோயாளி மலத்தினை ஒரு கலனில் சேகரிக்கின்றார்.  
கலவை கருவிகளைப் பயன்படுத்தாமல், மலமானது நன்றாகக் கலக்கப்படுகிறது. நன்கு கலக்கப்பட்ட மலத்திலிருந்து ஒரு சிறிய மாதிரி சேகரிக்கப்படுகிறது. சேகரிக்கப்பட்ட மலத்தில் கரைப்பான்களைப் பயன்படுத்திக் கொழுப்பானது பிரித்தெடுக்கப்பட்டு சோப்பாக மாற்றப்பட்டு அளவிடப்படுகிறது.  
பொதுவாக, ஒரு நாளைக்கு 100 கிராம் கொழுப்பை உட்கொள்ளும் ஒருவரின் உடலிலிருந்து 7 கிராம் வரை உறிஞ்சப்படாமல் வெளியேறும். இது வயிற்றுப்போக்கு நோயாளிகளுக்கு, வயிற்றுப்போக்கு கொழுப்பு உறிஞ்சுதலுக்கு இடையூறாக இருப்பதால், 12 கிராம் வரை கொழுப்பு உறிஞ்சப்படாமல் வெளியேறும்.
# மாற்றுச் செவ்வியல் அளவையியல்

**மாற்றுச் செவ்வியல் அளவையியல்கள்** *(Non-classical logics)* (சிலவேளைகளில் **மாற்று அளவையியல்** *(Alternate logics)* ) என்பவை செவ்வியல் அள்வையியலுக்கு மாற்றாக அமையும் குறியீட்டு அளவையியல் முறைகளாகும். இவற்றில் முற்கூற்று அளவையியலும் பயனிலை அளவையியலும் அடங்கும். இவற்றை விரிவாக்கல், விலகுதல், வேறுபடுதல் போன்ற பலவழிகளில் உருவாக்கலம். இந்த மாற்றுவழிகளின் நோக்கம் அளவையியல் விளைவுசார் மாற்றுப் படிமங்களை உருவாக்கி மாற்று அளவையியல் உண்மைகளைக் கண்டறிதல் ஆகும்.
# ஆர். வி. எஸ். பெரி சாஸ்திரி

**ஆர்.வி.எஸ். பெரி சாஸ்திரி** (*R.V.S. Peri Sastri*), இந்தியாவின் முன்னாள் தலைமைத் தேர்தல் ஆணையராக இருந்தார். இவர் இப்பதவியில் ஜனவரி 1, 1986 முதல் 1990 நவம்பர் 25 வரை பணியாற்றினார். 1989இல் நடைபெற்ற இந்தியப் பொதுத் தேர்தல்கள் இவரது ஆட்சிக் காலத்தில் நடைபெற்றது.
# ஆர். வி. எஸ். பெரி சாஸ்திரி

## கல்வி

பிப்ரவரி 1, 1929 அன்று ஆந்திராவின் பீமிலிபட்னத்தில் பிறந்த பெரி சாஸ்திரி சென்னைப் பல்கலைக்கழகத்தின் இணைவுக் கல்லூரியானது சென்னை கிறித்துவக் கல்லூரியில் ஆங்கிலத்தில் முதுகலைப் பட்டம் பெற்றார். அதன்பிறகு, தில்லி பல்கலைக்கழக சட்ட பீடத்தில் பி.சி.எல் பட்டம் பெறுவதற்கு முன்பு, மத்தியப் பிரதேசத்தில் உள்ள அனந்தபூர், ஆந்திரா மற்றும் ராய்ப்பூரில் சில காலம் கற்பித்தார். டெல்லியில் பி.சி.எல் மற்றும் எல்.எல்.எம். முடித்த அவர் முடித்த பல்கலைக்கழகத்திலும் கற்பித்தார்.
# ஆர். வி. எஸ். பெரி சாஸ்திரி

## நீதித்துறை பணி

1956-57ஆம் ஆண்டில், இந்திய சட்ட ஆணையத்தில் இளைய சட்ட அதிகாரியாகச் சேர்ந்தார். பின்னர் இந்திய அரசாங்கத்தின் சட்ட அமைச்சகத்தில் பல்வேறு பதவிகளை வகித்தார். 1978இல் இந்திய அரசின் செயலாளர் பதவிக்கு உயர்ந்தார். பெரி சாஸ்திரி பல ஆண்டுகளாக இந்திய அரசின் முதன்மை சட்டமன்ற வரைவாளராக இருந்தார். இவர் இந்திய அரசியலமைப்பில் பல திருத்தங்களையும், 1950ஆம் ஆண்டின் இந்தியச் சாலை போக்குவரத்துக் கழகச் சட்டம், சர்க்கரை மேம்பாட்டு நிதிச் சட்டம், 1982 மற்றும் தில்லி விற்பனை வரிச் சட்டம், 1975 உள்ளிட்ட பல சகாப்த மசோதாக்களையும் வரைந்தார்.
# ஆர். வி. எஸ். பெரி சாஸ்திரி

## தேர்தல் ஆணையர் பணி

பெரி சாஸ்திரி தலைமைத் தேர்தல் ஆணையராக இருந்த காலத்தில், 1989 பொதுத் தேர்தலுக்கு முன்னதாக இரண்டு தேர்தல் ஆணையர்களை நியமிப்பதன் மூலம் ஆணையத்தைப் பல உறுப்பினர்கள் கொண்டதாக மாற்ற முதல் முயற்சி மேற்கொள்ளப்பட்டது. இம்முயற்சியானது பெரி சாஸ்திரியின் அதிகாரத்தினை குறைப்பதற்காகவும், அரசின் வேண்டுகோளை நிராகரித்து நேர்மையான அதிகாரி எனப்பெயர் பெற்றதற்கான சோதனை என முன்னாள் கம்ப்ரோலர் மற்றும் பொது தணிக்கையாளர் சி.ஜி.சோமையா விமர்சித்தார். வி. பி. சிங் அமைச்சரவையில் சட்ட அமைச்சராக இருந்த தினேசு கோசுவாமியிடம் சில தேர்தல் சீர்திருத்தங்களை பெரி சாஸ்திரி பரிந்துரைத்திருந்தார். சாஸ்திரி தலைமைத் தேர்தல் ஆணையராக இருந்த காலத்தில் வாக்களிக்கும் வயது 18ஆகக் குறைக்கப்பட்டது. மேலும், மின்னணு வாக்குப்பதிவு இயந்திரங்களைப் பயன்படுத்துவதற்கான முதல் நடவடிக்கைகள் இவரது பதவிக் காலத்தில் தான் எடுக்கப்பட்டன.
# அளவைநெறித் தொகை

***அளவைநெறித் தொகை*** *Organon* (Greek: Ὄργανον) என்பது அரிசுட்டாட்டிலின் அளவையியல் சார்ந்த நூல்களின் செந்தரத் திரட்டு ஆகும். *Organon* எனும் கிரேக்கப் பெயர் இவரது பெரிபேட்டட்டிகப் பள்ளியின் பின்னவர்களால் சூட்டப்ப்ட்டதாகும்.
# அளவைநெறித் தொகை

## நூல்களின் அமைவு

இந்த நூல்களை தியோப்பிரேட்டசு திரட்டி காலவரியாக் அமைக்காமல் நன்கு கட்டமைந்த முறையில் ஒழுங்கு படுத்தினார். உண்மையில் அளவையியல் பாட் விரிவுரைகள் நிக்ழ்த்தவே இவை திட்டமிடப்பட்டுள்ளன. இந்த ஏற்பாடு ஆந்திரோனிக்கசுவால் கிமு 40 இல் ஒழுங்குபடுத்தப் பட்ட்தாகும்.
# கிபு அருவி

**கிபு அருவி** (Kipu Falls) என்பது ஹவாயில் கிழக்கு காவையில் உள்ள ஒரு அருவி ஆகும்.  
ஐந்து வருட கால இடைவெளியில் ஐந்து பேர் நீரில் மூழ்கி இறந்தது, மற்றும் பல விபத்தினால் ஏற்பட்ட காயங்கள் காரணமாக கிபு அருவி ஒரு ஆபத்தான நற்பெயரைக் கொண்டுள்ளது. அடிக்கடி நிகழும் நீரில் மூழ்கி இறப்புகளின் காரணமாக, அருவி அமைந்துள்ள நிலத்தை சொந்தமாகக் கொண்ட க்ரோவ் ஃபார்ம்ஸ் நிறுவனம், அணுகல் பாதையைத் தடுக்க முடிவு செய்தது. சட்டபூர்வமான ஒரு பார்வையில், இந்த அருவி உண்மையில் பொதுமக்களின் பயன்பாட்டிற்கு திறந்திருக்கப்படவில்லை. வழிகாட்டி புத்தகங்கள் இந்த அருவியின் இருப்பிடத்தை விளம்பரப்படுத்தத் தொடங்கிய பின்னர் விபத்துகளின் மூலமான காயங்கள் அதிகமாகிவிட்டன.  
*ரைடர்ஸ் ஆஃப் தி லாஸ்ட் ஆர்க்கின்* அறிமுகக் காட்சியின் படப்பிடிப்பின் அமைவிடமாகவும் கிபு அருவி பரவலாக அறியப்படுகிறது.
# செ. வரதராசனார்

**புலவர் செ. வரதராசனார்** (25, ஏப்பிரல் 1925- 13 ஏப்பிரல் 2013) என்பவர் தென்னிந்தியாவின், தமிழ்நாட்டைச் சேர்ந்த தமிழறிஞர், எழுத்தாளர், ஆசிரியர் ,பத்திரிக்கை ஆசிரியர் ஆவார். இவருக்கு தமிழ்நாடு அரசு திருவள்ளுவர் விருதினை 17 சனவரி 2012 அன்று வழங்கியது.
# செ. வரதராசனார்

## பிறப்பும் கல்வியும்

இவர் ஒருங்கிணைந்த தென்னாற்காடு மாவட்ட்த்தில் உள்ள கல்லக்குறிச்சி வட்டத்தின் மோ. வன்னஞ்சூர் என்ற சிற்றூரில் திரு கு. செல்லப்பிள்ளை, இராமானுசம் அம்மாள் இணையருக்கு தலைமகனாக 1925 ஆம் ஆண்டு ஏப்ரல் திங்கள் 25 ஆம் நாள் பிறந்தார்.  
உள்ளூரில் துவக்கக் கல்வியையும், கல்லக்குறிச்சியில் உயர்நிலைக் கல்வியையும் பயின்றார். பின்னர் திண்டிவனம் அருகிலுள்ள மைலம் தமிழ்க் கல்லூரியில் புலவர் பட்டத்தைப் பெற்றார். ஈரோடு நகருக்குச் சென்று பெரியார் அவர்கள் வீட்டில் ஒரு வாரம் தங்கியிருந்து, தந்தை பெரியாரிடம் நேரடியாகப் பகுத்தறிவு விளக்கத்தை ஈட்டிக் கொண்டார்.  
சென்னை, சைதாப்பேட்டையில் உள்ள ஆசிரியர் பயிற்சிப் பள்ளியில் படித்து முடித்தார். பின்னர் பொன்னேரி அரசினர் உயர்நிலைப் பள்ளியில் தமிழாசிரியர் பணியில் இணைந்தார். பின்னர் பொன்னேரியில் இருந்து விடுபட்டு சொந்த ஊரான தென்னாற்காடு மாவட்டம் கல்லக்குறிச்சிக்கு பணிமாறுதல் பெற்றுத் திரும்பினார்.  
நெல்லிக்குப்பம், உளுந்தூர்பேட்டை, சின்னசேலம், கல்லக்குறிச்சி போன்ற ஊர்களில் தலைமைத் தமிழாசிரியராகப் பணியாற்றினார். இதற்கிடையில் சிதம்பரம் அண்ணாமலைப் பல்கலைக்கழகத்தில் அஞ்சல் வழியில் இளங்கலை மற்றும் முதுகலைப் பட்டப் படிப்பை முடித்தார். கூடுதலாக இளங்கலைக் கல்வியியலையும் முடித்தார். நிறைவாக குதிரைச்சந்தல் என்னும் ஊரில் அரசுயர்நிலைப் பள்ளியில் தலைமையாசிரியராக ஆனார். அங்கேயே பணிநிறைவும் பெற்றார்.
# செ. வரதராசனார்

## தமிழ்ப்பணிகள்

கல்லக்குறிச்சியில் வாலிபர் சங்கத்தைத் தோற்றுவித்தார். இரவுப் பாடசாலையில் திருக்குறளையும் சேர்த்து படிக்கச் செய்தார். சிற்றூர்களில் திருக்குறளை பரப்பி வந்தார். கல்லக்குறிச்சியில் *திருக்குறள் மாணவர் மாநாட்டை* நடத்தினார். திருவள்ளுவரையும் திருக்குறளையும் தேரில் வைத்து நகரில் ஊர்வலமாய் அழைத்து வந்தனர். மேலும் திரு.வி.க. தமிழ் மாநாடு நடத்தினார்.  
கா. ந. அண்ணாதுரை தமிழ்நாட்டின் முதலமைச்சர் ஆனவுடன் 1967 ஆம் ஆண்டு அழைத்து வந்து கல்லக்குறிச்சியில் தமிழ் இலக்கிய மன்றத்தை, புலவர். அரங்கநாதன் தலைமையில் அண்ணாதுரை தொடக்கி வைக்க விழாவை நடத்தினார். பின்னர் வாலிபர் சங்கம் கல்லைத் தமிழ்ச் சங்கமாக மாற்றப்பட்டது.  
திருக்குறளுக்கு வாரம் தோறும் ஞாயிற்றுக் கிழமைகளில் விளக்க வகுப்புதனை நடத்தினார். முழுமையாக மூன்று முறை இங்ஙனம் நடத்தி முடித்துள்ளார்.  
வானொலியில்யில் புத்தாண்டு உட்பட சிறப்பு நாட்களில் பல கவியரங்கங்கள் தலைமை தாங்கி நடத்தினார். தமிழகத்தின் பல பகுதிகளுக்கும் சென்று பல தமிழ்க் கூட்டங்களில் பேசியுள்ளார். புதுதில்லியில் தமிழுக்கு 'செம்மொழி'த் தகுதி கிடைக்க வேண்டும் என்பதற்காக, அறிஞர்களுடன் சேர்ந்து உண்ணாநிலை மேற்கொண்டு போராடினார். திருக்குறள் வழித் திருமணங்களை, பன்னூறு அளவில் மூன்று தலைமுறை மக்களுக்கு நடத்தி மாந்தர்களின் இல்வாழ்க்கையைச் செம்மைப்படுத்தி உள்ளார்.
# செ. வரதராசனார்

## நடத்திய இதழ்கள்

'குறள்மணம்' என்ற திங்களிதழை பத்தாண்டுகளுக்கும் மேலாக நடத்தினார். அனைத்து அரசு நூலகங்களிலும் அவ்விதழ் வாங்கப்பட்டது.
# செ. வரதராசனார்

## எழுதிய நூல்கள்

- மணக்கும் மலர்கள் - கவிதைத் தொகுப்பு
- திருக்குறள் - பாயிரம் காட்டும் பண்பாடு
- திருக்குறள் - காமத்துப்பால் வழங்கும் வாழ்வியல் நெறிகள்
- தமிழ்ப் பாவை
- தமிழ்த்தாய் - திருப்பள்ளி எழுச்சி
- கண்ணகி - தமிழரின் பண்பாட்டுச் சின்னம்
- புலவர் செ.வரதராசன் கவிதைகள்
- திருக்குறள் - உண்மை உரை
# செ. வரதராசனார்

## விருதுகள்

- தமிழ்நாடு அரசின் 'நல்லாசிரியர்' விருது
- தமிழ்நாடு அரசின் 'திருவள்ளுவர் விருது, 2012
# செ. வரதராசனார்

## குடும்பம்

செ. வரதராசனார் உருக்குமணி அன்ற அம்மையாரை மணந்தார். இ்ந்த இணையருக்கு ஆறு ஆண் மக்களும், நிறைவில் ஏழாவதாகப் பெண் மகளும் பிறந்தனர்.
# செ. வரதராசனார்

## இறப்பு

செ. வரதராசனார் தனது 88 ஆம் அகவையில் 13 ஏப்பிரல் 2013 அன்று மூப்பினால் இறந்தார். அவரின் விருப்பப்படி, அன்றே அவரது கண்களும், உடலும் கொடையாக மருத்துவ உலகிற்கு வழங்கப்பட்டன.
# கே. சிவசங்கர்

**கே. சிவசங்கர்** (*K. Sivasankar*, திசம்பர் 7, 1948 - நவம்பர் 28, 2021) என்பவர் ஒரு இந்திய நடன இயக்குநர் ஆவார். இவர் 10 க்கும் மேற்பட்ட மொழிகளில் பணியாற்றியுள்ளார், என்றாலும் முதன்மையாக தென்னிந்திய படங்களான, தமிழ் மற்றும் தெலுங்கு படங்களில் பணியாற்றியுள்ளார்.
# கே. சிவசங்கர்

## தொழில்

800 க்கும் மேற்பட்ட திரைப்படங்களில் பணிபுரிந்திருந்துள்ள சிவசங்கர் *பூவே உனக்காக* (1996), *விஷ்வதுளசி* (2003), *வரலாறு* (2006) , *உளியின் ஓசை* (2008) போன்ற படங்களுக்கு சிறந்த நடனாசிரியருக்கான தமிழ்நாடு அரசு திரைப்பட விருதுகளைப் பெற்றுள்ளார். எஸ். எஸ். ராஜமௌலியின் வரலாற்று நாடகத் திரைப்படமான *மகதீரா* (2008) படத்தில் பணியாற்றியதற்காக சிவசங்கர் சிறந்த நடனத்திற்கான தேசிய திரைப்பட விருதை வென்றார். அப்படத்தில் "தீரா தீரா தீரா" பாடலில் "புதுமைகளை காட்டியதை" நடுவர்கள் கவனித்து இவருக்கு பரிசு வழங்கப்பட்டது. உத்தியோகபூர்வ விழா குறித்த இவரது அனுபவம் ஊடகங்களில் செய்தியானது. காரணம் இவரை அந்த இடத்திற்கு அனுமதிப்பதில் தாமதம் ஏற்பட்டதை விமர்ச்சித்தார். . 2003 ஆம் ஆண்டில், திருடா திருடி *படத்தின் புகழ்பெற்ற பாடலான *மன்மத ராசா'' பாடலில் அதி விரைவான நடனம் குறித்து பரவலாக பேசப்பட்டது. 2003 ஆம் ஆண்டில், பெங்களூரில் உள்ள நியூ இன்டர்நேஷனல் கிறிஸ்டியன் பல்கலைக்கழகத்தில் நடனத்திற்கான சேவைகளுக்காக இவருக்கு மதிப்புறு முனைவர் பட்டம் வழங்கப்பட்டது.  
சிவசங்கர் திரைப்படங்களில் நடித்துள்ளார். குறிப்பாக கே. எஸ். ரவிக்குமாரின் *வரலாறு* (2006) படத்தில் அஜித் குமாரின் நடன ஆசிரியராக நடித்தார். நடனக் காட்சிகளை வடிவமைக்க நடன இயக்குனரிடம் கேட்கப்பட்டது, மேலும் படத்தில் அதிரடி காட்சிகளையும் அஜித்தின் பெண்மை துலங்கும் உடல் மொழியையும் வடிவமைக்கும்படி கேட்டுக்கொள்ளப்பட்டார். பின்னர் இவர் பாலாவின் வரலாற்று நாடகப் படமான *பரதேசி* (2013) படத்தில் இவர் அப்பாவி தேயிலை தோட்டத் தொழிலாளர்களை மதம் மாற்றும் பணியில் ஈடுபடும் ஒரு கிறிஸ்தவ சமய பரப்புநர் பாத்திரத்தை ஏற்று நடித்தார்.
# கே. சிவசங்கர்

## தனிப்பட்ட வாழ்க்கை

நடன ஆசிரியர் சிவசங்கர் 1948 திசம்பர் 07 அன்று சென்னை பாரிஸில் உள்ள கோவிந்தப்ப நாயக்கன் தெருவில் கல்யாண சுந்தரம் மற்றும் கோமளம் அம்மாள் ஆகியோருக்கு பிறந்தார். இவரது தந்தை கொத்தவால் சாவடியில் மொத்த பழ விற்பனையாளராக இருந்தார். ஒரு விபத்தின் காரணமாக அவர் இளம் வயதிலேயே முதுகெலும்பு முறிவுக்கு ஆளானார். அதற்காக இவர் 8 வயது வரை தனது அத்தைகளால் பராமரிக்கப்பட்டார். இவர் வீட்டிலேயே பயின்றார். ஆனால் பிற்காலத்தில் இவர் சௌகார்பேட்டடை பிரம்மஞானசபை இந்து மேல்நிலைப் பள்ளியில் பயின்றார். குடும்பத்தில் பெண்களாலேயே பெரும்பாலும் இவர் கவனித்து வளர்க்கபட்டதால் வெளி உலக தொடர்பு இல்லாமல் வளர்ந்தார். இதுவே தனது பெண்மை சாயல் கொண்ட நடத்தைக்கு காரணம் என்று அண்மையில் குறிப்பிட்டார். இவரது தந்தை கர்நாடக இசை, ஜோதிடம் போன்றவற்றில் அளப்பரிய அறிவு திறனுள்ளவராக இருந்தார். ஆனால் தனது குழந்தைகளிடம் மிகவும் கண்டிப்பானவராக இருந்தார். அதிர்ஷ்டவசமாக, அவரது தந்தை கர்நாடக இசை விழாவில் கலந்துகொண்டபோது, அவரை பிரதிநிதியாக நாடகம் மற்றும் நடன விழாக்களுக்கு செல்லுமாறு சிவசங்கரிடம் கேட்கப்பட்டது. இது இவர் நடனத்தைக் கற்றுக்கொள்ள ஊக்கமள்ளிப்பதாக அமைந்தது. மைலாப்பூரில் உள்ள நட்ராஜ் மற்றும் சகுந்தலாவிடம் நடனத்தில் அடிப்படைகளை கற்றுக்கொண்டார். பின்னர், இவர் 1974 இல் நடன அமைப்பாளர் சலீமின் உதவியாளராக சேர்ந்தார்.
# கே. சிவசங்கர்

## குறிப்பிடத்தக்க திரைப்படவியல்

### நடன இயக்குநராக

- *பாட்டும் பரதமும்* (1975) - உதவியாளராக அறிமுகமானார்
- *கவிக்குயில்* (1977)
- *குருவிக்கூடு* (1980) - நடன அமைப்பாளராக அறிமுகமானார்
- *சாட்டை இல்லாத பம்பரம்* (1983)
- *மண்வாசணை* (1983)
- *கைதி* (1983)
- *மனைவி ஒரு மாணிக்கம்* (1990)
- *சக்ரவ்யூகம்* (1992)
- *மறுபடியும்* (1993)
- *என் ஆசை மச்சான்* (1994)
- *அம்மோரு* (1995)
- *பூவே உனக்காக* (1996)
- *சூர்யவம்சம்* (1997)
- *சுயம்வரம்* (1999)
- *வெற்றிக் கொடி கட்டு* (2000)
- *திருடா திருடி* (2003)
- *விஷ்வதுளசி* (2004)
- *அல்லரி பிடுகு* (2005)
- *வரலாறு* (2006)
- *உளியின் ஓசை* (2008)
- *மகதீரா* (2009)
- *அருந்ததி* (2009)
- *மகாத்மா* (2009)
- *பாகுபலி* (2013)
# கே. சிவசங்கர்

## குறிப்பிடத்தக்க திரைப்படவியல்

### நடிகராக

| 2003 | *அலை* | நடன ஆசிரியர் |  |
| --- | --- | --- | --- |
| 2003 | *பாப் கார்ன்* |  |  |
| 2004 | *கோமதி நாயகம்* | அவராகவே |  |
| 2006 | *வரலாறு* | சிவசங்கரின் நடன ஆசிரியர் |  |
| 2007 | *ஒன்பது ரூபாய் நோட்டு* | தண்டபாணி |  |
| 2012 | *காட்பாதர்* | சிவசாகரின் நடன ஆசிரியர் |  |
| 2012 | *சுடிகாடு* | அவராகவே |  |
| 2013 | *கண்ணா லட்டு தின்ன ஆசையா* | சௌமியாவின் தந்தை |  |
| 2013 | *பரதேசி* | பரிசுத்தம் |  |
| 2013 | *தில்லு முல்லு* | நடன அமைப்பாளர் |  |
| 2014 | *என்ன சத்தம் இந்த நேரம்* |  |  |
| 2014 | *அரண்மனை* |  |  |
| 2015 | *அதிபர்* | புலி கோதண்டராமன் |  |
| 2015 | *இன்று நேற்று நாளை* |  |  |
| 2016 | *அர்த்தநாரி* | ராமசாமி |  |
| 2017 | *எங்கிட்ட மோதாதே* |  |  |
| 2017 | *நேனே ராஜூ நேனே மந்த்ரி* | தெலுங்கு படம் |  |
| 2018 | *தானா சேர்ந்த கூட்டம்* | ஒண்டிவீரன் |  |
| 2018 | *கஜினிகாந்த்* |  |  |
| 2018 | *நாடோடிக் கனவு* |  |  |
| 2018 | *சர்கார்* | தேர்தல் ஆணையர் |  |
| 2019 | *அக்ஷரா* | தெலுங்கு படம் |  |
| 2019 | *என்.டி.ஆர்: கதாநாயக்குடு* | வேம்படி சின்ன சத்யம் | தெலுங்கு படம் |
| 2019 | *நினு வீடானி நீதானு நேனே* | பூசாரி | தெலுங்கு படம் |
| 2019 | *தில்லுக்கு துட்டு 2* | விஜியின் பக்கத்து வீட்டுக்காரர் |  |
| 2020 | *பச்சை விளக்கு* |  |  |
| 2020 | *பிஸ்கோத்* | வயதானவர் |  |
| 2021 | *எங்கடா இருந்தீங்க இவ்வளவு நாளா* | } |  |
# கே. சிவசங்கர்

## விருதுகள் மற்றும் கௌரவங்கள்

### தேசிய திரைப்பட விருதுகள்

- 2011 : தீகர தீரா தீரா " *மகதீராவில்*
# கே. சிவசங்கர்

## விருதுகள் மற்றும் கௌரவங்கள்

### தமிழ்நாடு அரசு திரைப்பட விருது

- 1996: *பூவே உனக்காக*
- 2004: *விஷ்வதுளசி*
- 2006: *வரலாறு*
- 2008: *உளியின் ஓசை*
# கே. சிவசங்கர்

## மறைவு

கொரோனா தொற்று காரணமாக சிகிச்சைபெற்றுவந்த இவர், சிகிச்சை பலனின்றி, ஐதராபாத்தில் உள்ள ஒரு தனியார் மருத்துவமனையில், நவம்பர் 28, 2021 அன்று தமது 72வது வயதில் மறைந்தார்.
# ஜேம்ஸ் பிரின்ஸ்செப்

**ஜேம்ஸ் பிரின்ஸ்செப்** (**James Prinsep**) (20 ஆகஸ்டு 1799 – 22 ஏப்ரல் 1840) ஆங்கிலேயே மொழி மற்றும் கீழ்திசை இயல் மற்றும் தொல்பொருள் அறிஞரும் ஆவார். இவர் வங்காள ஆசியச் சமூக நிறுவன இதழாசிரியராகப் பணியாற்றிய்வர். பண்டைய இந்தியாவில் புழக்கத்தில் இருந்த கரோஷ்டி எழுத்துமுறை மற்றும் பிராமி எழுத்துமுறை கல்வெட்டுக்களை படிப்பதில் தேர்ச்சி பெற்றவர். உலோகவியல் மற்றும் நாணயவியல் துறைகளில் தேர்ச்சி பெற்ற ஜேம்ஸ் பிரின்ஸ்செப் வாரணாசியில் உள்ள நாணயச்சாலையின் தலைவராக பணியாற்றியவர்.
யின் ஞானவாபி பள்ளிவாசல் சுவரை ஒட்டிய, சிதிலமைடந்த காசி விஸ்வநாதர் கோயில் பகுதி ஓவியம் ஆண்டு 1822]]
யில் அமைந்த பாப்ரு கல்வெட்டை ஜேம்ஸ் பிரின்ஸ்செப் ஆராய்ந்தது. இது ஆசியச் சமூக இதழில் வெளியிடப்பட்டது.]]
மெய்யெழுத்துகள் எவ்வாறு நவீன தேவநாகரி எழுத்துக்களாக வளர்ச்சி அடைந்தது என விளக்கும் ஜேம்ஸ் பிரின்ஸ்செப்பின் வரைபடம், மார்ச், 1838]]
# ஜேம்ஸ் பிரின்ஸ்செப்

## இதனையும் காண்க

- வில்லியம் ஜோன்ஸ்
- அலெக்சாண்டர் கன்னிங்காம்
# கிட்டுவாரி

**கிட்டுவாரி** அல்லது **கத்துவாரி** என்பது இந்தியாவின் சம்மு-<nowiki/>காசுமீரில் உள்ள கிட்டுவார் பள்ளத்தாக்கில் பேசப்படும் காசுமீர<nowiki/>மொழியின் மிகவும் தனித்துவமானதும் பழமைமரபான பேச்சுவழக்கு உடையதுமான ஒரு மொழி ஆகும் சியார்ச்சு ஆபிரகாம் கிரியர்சன் போன்ற அறிஞர்களால் கிட்டவாரி மொழி காசுமீர மொழியின் பேச்சுவழக்கு என வகைப்படுத்தப்பட்டுள்ளது. இது காசுமீர் பள்ளத்தாக்கிற்கு வெளியே பேசப்படும் இரண்டு முக்கிய காசுமீர பேச்சுவழக்குகளில் ஒன்றாகும் (மற்றொன்று பொகுலி, ஒருவேளை இது ஒரு மேற்கு பகாரி மொழியாக இருக்கலாம்)..  
கிரியர்சன், தனது மொழியியல் கணக்கெடுப்பில், கிட்டுவாரியைக் காசுமீரிய மொழியின் வேறுபட்ட ஒரு வகையான மொழியாக வகைப்படுத்தினார், இது அண்டைப் பகுதி மொழிகளாகிய பஞ்சாபி, பகாரி ஆகியவற்றால் ஆழமாக தாக்கம் பெறப்பட்டது. கிட்டுவாரி மொழியானது காசுமீர மொழியின் மற்ற கிளை மொழிகளைக்காட்டிலும் பழமைய மரபுகளைக் காத்திருக்கும் மொழி என்று கிரியர்சன் குறித்திருந்தார். இதற்குச் சான்றாக எழுவாய் மாற்றுப்பெயரீட்டுச் சொல்லாக து என்றிருப்பதையும் நிகழ்கால partciple ‘அன்’ இருப்பதையும் குறிப்பிட்டார். இவை பொதுச்சீர் காசுமீர மொழியில் மறைந்துவிட்டன. கிட்டுவாரி மொழியின் ஒரு சொற்பட்டியலும் தொடக்கநிலை இலக்கண வரைவுகளை வடக்கு இமயமலையின் மொழிகள் என்னும் படைப்பில் தொகுக்கப்பட்டன  
1911 ஆம் ஆண்டு இந்திய மக்கள் தொகை கணக்கெடுப்பில் கிட்டுவாரி பேசிய 7,464 பேர் பதிவு செய்தனர்.
# கிட்டுவாரி

## எழுத்து

கிட்டுவாரி மொழியை எழுத தக்கிரியின் ஒரு தனித்துவமான மாறுபாடு பயன்படுத்தப்படுகிறது என்று கிரியர்சன் குறிப்பிடுகிறார்; அத்துடன் நிலையான எழுத்துக்கூட்டலஅல்லது நிலையான எழுத்துவடிவம் இருப்பதாகத் தெரியவில்லை.
# பினாக்கியோ (திரைப்படம்)

***பினாக்கியோ (ஆங்கிலம்: Pinocchio)*** 2019 ஆம் ஆண்டில் வெளிவந்த ஒரு இத்தாலிய கனவுருப்புனைவுத் திரைப்படம் ஆகும். இத்திரைப்படம் மட்டேயோ கார்ரோன் ஆல் எழுதி இயக்கி தயாரிக்கப்பட்டுள்ளது. ரொபேர்டோ பெனினி, பெடெரிகொ லெலாபி, ரக்கோ பபலியோ, மஸ்சிமோ செச்சிரினி, மரீன் வக்த், மற்றும் கிகி புரோலெட்டி ஆகியோர் நடித்துள்ளனர்.  
இத்திரைப்படம் 19 திசம்பர் 2019 அன்று இத்தாலியில் வெளியானது. இங்கிலாந்து மற்றும் ஐயர்லாந்தில் 14 ஆகத்து 2020 அன்று வெளியிடப்பட்டது.  
இத்திரைப்படம் விமர்சகர்களிடம் பெரிதும் நல்ல வெரவேற்பினைப் பெற்றுள்ளது. 2020 டேவிட் டி டானடெல்லோ விருதுகள் விழாவில் 15 பரிந்துரைகளை பெற்றது, ஐந்தினை வென்றது. ஒன்பது நாஸ்ட்ரோ டி அர்ஜெண்டோ விருதுகளுக்கு பரிந்துரைக்கப்பட்டு ஆறினை வென்றது. 93ஆவது அகாதமி விருதுகளில் மொத்தம் இரண்டு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த உடை அமைப்பு மற்றும் சிறந்த ஒப்பனை விருதுகளுக்கு.
# கரபாத்திர சிவப்பிரகாச சுவாமிகள் மடாலயம்

**கரபாத்திர சிவப்பிரகாச சுவாமிகள் மடாலயம் (ஸ்ரீலஸ்ரீ கரபாத்திர சிவப்பிரகாச சுவாமிகள் மடாலயம்)** என்பது வடசென்னைலுள்ள, வியாசர்பாடி அம்பேத்கர் கல்லூரிக்கு அருகில் அமைந்துள்ள மடாலயம் ஆகும். இம்மடாலயத்திலுள்ள கல்வெட்டில் "ஸ்ரீலஸ்ரீ கரபாத்திர சிவப்பிரகாச ஞானதேசிக சுவாமிகள் கலியுகாதி 5019-ஆம் ஆண்டு பிங்கள வருடம் பங்குனி மாதம் 22-ம் நாள் (4-4-1918) குருவாரம் உத்திராட நக்ஷ்த்திர நன்னாளில் விதேககைவல்லியம் அடைந்தார்கள் அன்னவர்களின் சமாதி கர்பக்கிரகத்தில் அமைந்துள்ளது. அதன் மீது பாணலிங்கம் பிரதிஷ்டை செய்யப்பெற்றுள்ளது" என்றும் "ஸ்ரீலஸ்ரீ முத்தானந்த சுவாமிகள் கலியுகாதி 5060-ஆம் ஆண்டு விளம்பி வருடம் ஐப்பசி மாதம் 8-ஆம் தேதி (24-10-1958) வெள்ளிக்கிழமை உத்திராட நக்ஷ்த்திர நன்னாளில் விதேககைவல்லியம் அடைந்தார்கள் அன்னவர்கள் சமாதி முன்மண்டபத்தில் அமைந்துள்ளது. அதன்மீது பலீபீடம் பிரதிஷ்டை செய்யப்பெற்றுள்ளது" என்று பதிவு செய்யப்பட்டுள்ளது.  
சித்தர்களில் ஒருவராக அறியப்படும் ஸ்ரீலஸ்ரீ கரபாத்திர சிவப்பிரகாச ஞானதேசிக சுவாமிகள், ‘ஆனந்தாசிரமம்’ என்ற சாது சங்கத்தை இங்கு அமைத்து, பலரது அஞ்ஞானத்தைப் போக்கியிருக்கிறார்.
# கரபாத்திர சிவப்பிரகாச சுவாமிகள் மடாலயம்

## வாழ்க்கை வரலாறு

திருப்போரூரில் முத்துசாமி பக்தர்- செங்கமலத்தம்மாள் ஆகியோருக்கு நான்காவது மகனாகப் பிறந்தவர் சிவப்பிரகாசம். இவர் சிறு வயதிலேயே சைவ சமயத்தின் பஞ்சாட்சரத்தை உச்சரிப்பதிலும், சிவலிங்கத்திற்கு பூஜை செய்வதிலும் தன்னுடைய சிந்தனையை செலுத்தினார்.  
இந்த நேரத்தில் சிவப்பிரகாசத்தின் குடும்பத்தினர் சென்னை நகருக்குக் குடிபெயர்ந்தனர். சைவ ரத்தின தேசிகரிடம் வேதாந்த நூல்களைக் கற்றுத் தேர்ந்தார். சிறுவயதிலேயே தனிமையை நாடினார். யோக பயிற்சிகளில் ஈடுபட்டு, அவ்வப்போது சமாதி நிலையை அடைந்துவிடுவார். ஒரு முறை அவர் சமாதி நிலையில் இருந்தபோது, அவரது குடும்பத்தினர் சிவப்பிரகாசம் இறந்து விட்டதாகக் கருதினர். ஆனால் சிறிது நேரத்தில் அவர் சமாதி நிலையில் இருந்து மீண்ட போதுதான் அனைவருக்கும் உண்மை புரிந்தது.  
இவருக்கு 16-வது வயதில் திருமணம் செய்து வைக்க குடும்பத்தினர் முடிவு செய்தனர். ஆனால் அந்த இல்லற வாழ்வில் இருந்து விடுபட நினைத்த அவர், திருவொற்றியூரில் பட்டினத்தாரின் சமாதிக்கு சென்று துறவு கோலம் பூண்டார். அவரை குடும்பத்தினர் வீட்டிற்கு அழைத்து வந்தனர். வீடு வரை வந்தவர், வீட்டிற்குள் செல்லாமல், திண்ணையிலேயே அமர்ந்து கொண்டார்.  
தாயார் கொண்டு வந்து கொடுத்த உணவை கரத்தில் பெற்று உண்டார். மூன்று உருண்டை உணவை பெற்று சாப்பிட்டவர், அங்கிருந்து புறப்பட்டு சென்றுவிட்டார். பின்னர் அவர் துன்பங்கள் சூழ்ந்திருந்த இல்லத்திற்குச் சென்று, ஒரு கவளம் உணவை கரத்தில் வாங்கி உண்பார். அதன் மூலம் அந்த இல்லங்கள் சுபீட்சமான வாழ்வை அடைந்தன. கரத்தையே பாத்திரமாக ஆக்கி உணவை வாங்கி அருந்திய காரணத்தால் ‘கரபாத்திர சிவப்பிரகாச சுவாமிகள்’ என்று அழைக்கப்பட்டார்.  
திருவான்மியூர், வேப்பேரி, சூளை, செங்கல்வராய தோட்டம் என தனது தவவாழ்க்கையை பல இடங்களில் கழித்து வந்த அவர், சாதுக்களுக்காக ஒரு மடத்தை அமைக்க விரும்பினார். இதையறிந்த ஒரு தொண்டா், வியாசர்பாடியில் ஒரு இடத்தை வாங்க உதவி செய்தார். அங்கு சுவாமிகள், ‘ஆனந்தாசிரமம்’ அமைத்தார். அது ‘சாமியார் தோட்டம்’ என்றும் பெயர் பெற்றது.  
தன்னை நாடிவரும் அன்பர்களுக்கு அவர்களின் துன்பங்களைப் போக்கி வந்த சிவப்பிரகாச சுவாமிகள், தன்னுடைய உடலில் இருந்து ஆன்மாவைப் பிரிக்கும் காலம் நெருங்கியதை உணர்ந்தார். அந்தச் செய்தியை மூன்று நாட்களுக்கு முன்பாகவே தன்னுடைய பக்தர்களுக்கு அறிவித்தார். பின்னர் யோகத்தில் ஆழ்ந்தவர் 4.4.1918-ம் ஆண்டு சமாதி அடைந்தார். அவரது சமாதியின் மீது சிவலிங்கம் ஒன்று பிரதிஷ்டை செய்யப்பட்டு, ஆலயம் உருவானது.  
கரபாத்திர சிவப்பிரகாச சுவாமிகள், ‘ஆன்ம புராணம்’, ‘தத்துவாத சந்தானம்’ என்ற அத்வைத நூல்களை தமிழில் வெளியிட்டுள்ளார்.
# நெல்சன் அருவி

**நெல்சன் அருவி** (*Nelson Falls*), என்பது அடுக்கு அருவி ஆகும். இது ஆஸ்திரேலியாவின் டாஸ்மேனியாவின் மேற்கு கடற்கரை பிராந்தியத்தில் உள்ளது. ஐக்கிய நாடுகள், கல்வி, அறிவியல், பண்பாட்டு நிறுவன (யுனெஸ்கோ) உலகப் பாரம்பரியக் களம் எனப் பட்டியலிடப்பட்ட டாஸ்மேனிய வனப்பகுதியில் அமைந்துள்ளது.
# நெல்சன் அருவி

## அமைவிடம் மற்றும் அம்சங்கள்

நெல்சன் நீர்வீழ்ச்சி பிராங்க்ளின்-கோர்டன் காட்டு நதிகள் தேசிய பூங்காவில் அமைந்துள்ளது. இது குயின்சுடவுண்லிருந்து தொலைவில் மேற்கில், லைல் நெடுஞ்சாலை வழியாக நெல்சன் பள்ளத்தாக்கினை அடையலாம். இந்த அருவி பர்பரி ஏரியில் கலக்கும் நெல்சன் ஆற்றில் உள்ளது இந்த அருவி. நெல்சன் ஆறு சுமார் சுமார் உயரமுடையது.
# எலினா அருவி

**எலினா அருவி** (*Helena Falls*) என்பது நியூசிலாந்தின் பியார்ட்லேண்ட் தேசிய பூங்காவில் உள்ள ஒரு நீர்வீழ்ச்சியாகும். சாலை முனையிலிருந்து சந்தேகத்திற்குரிய ஒலி வரும் ஒரு நடை பாதை முடிவானது நீர்வீழ்ச்சியின் அடிவாரத்திற்குச் செல்கிறது. இப்பகுதிக்கு ஹெலன் ஃபெல்ஸ் (1882-1914) எனப் பெயரிடப்பட்டுள்ளது.
# திப் அருவி

**திப் அருவி** (*Dip Falls*), என்பது திப் ஆற்றில் க்யூபிக்- பாசால்ட் பாறைகள் மீது உள்ள அடுக்கு நீர்வீழ்ச்சி ஆகும். இது ஆத்திரேலியாவின் தசுமேனியாவின் வடமேற்கு பிராந்தியத்தில் உள்ள மவ்பன்னாவில் அமைந்துள்ளது.
# திப் அருவி

## அமைவிடம் மற்றும் அம்சங்கள்

இந்த நீர்வீழ்ச்சி திப் சரக பிராந்திய பாதுகாப்பு பகுதியில் கடல் மட்டத்திலிருந்து உயரத்தில் உயரமுடையதாக உள்ளது. பாஸ் நெடுஞ்சாலையில், இசுடான்லிக்கு தென்கிழக்கில் சுமார் தொலைவில் சிஸ்டர் கடற்கரை கிரமத்திற்கு அருகிலுள்ளது.
# யுண்டன் அருவி

**யுண்டன் அருவி** (*Yuntan Waterfall*) என்பது தைவானின், சியாயி கவுண்டி பகுதியில் மெய்ச்சான் நகரத்தில் உள்ள அருவியாகும்.
# யுண்டன் அருவி

## புவியியல்

இந்த நீர்வீழ்ச்சி கிளவுட் ஏரிக்கு நீரை வழங்குகிறது. சுமார் 35 மீட்டர் உயரத்தில் உள்ளது.
# யுண்டன் அருவி

## போக்குவரத்து

அலிஷன் வன இரயில்வேயின் ஜியாலிப்பிங் நிலையத்திற்குக் கிழக்கே நடந்து செல்லும் தூரத்தில் இந்த நீர்வீழ்ச்சி அமைந்துள்ளது.
# இரட்டை அருவி (வடக்கு பிராந்தியம்)

**இரட்டை அருவி** (*Twin Falls*)(குண்ட்ஜெய்மி : ***குங்க்குர்டுல்***) என்பது தெற்கு அலிகேட்டர் ஆற்றின் ஒரு அடுக்கு நீர்வீழ்ச்சியாகும்.. தெற்கு அலிகேட்டர் ஆறு யுனெஸ்கோ உலக பாரம்பரிய களமான ஆர்ன்ஹெம் நிலப்பரப்புக்கு மேலே பாய்கிறது. ஆர்ன்ஹெம் நிலப்பரப்பு ஆத்திரேலியாவின் வடக்கு பிராந்தியத்தில் பட்டியலிடப்பட்ட காடு தேசிய பூங்கா அமைந்துள்ளது. 1980 ஆம் ஆண்டில், இரட்டை நீர்வீழ்ச்சி பகுதி தேசிய தோட்டத்தின் செயல்படாத பதிவேட்டில் பட்டியலிடப்பட்டது.
# இரட்டை அருவி (வடக்கு பிராந்தியம்)

## அமைவிடம் மற்றும் அம்சங்கள்

41 முதல் 51 மீட்டர் உயரத்திலிருந்து விழும் அருவி கடல் மட்டத்திலிருந்து 158 மீட்டர் உயரத்தில் உள்ளது. இந்த நீர்வீழ்ச்சி தேசிய பூங்காவின் கிழக்கு எல்லைக்கு அருகிலும் ஜாபிருவிலிருந்து தெற்கில் அமைந்துள்ளது. இந்த நீர்வீழ்ச்சியை நான்கு சக்கர வாகனத்தில் காடு நெடுஞ்சாலையிலிருந்து மற்றும் ஜிம் ஜிம் நீர்வீழ்ச்சிக்கு அருகில்.  
ஆத்திரேலியாவைச் சுற்றுலாத் தலமாக ஊக்குவிப்பதற்காக ஆத்திரேலிய *டிராவலர்* பத்திரிகை 2012 இல் தேர்ந்தெடுக்கப்பட்ட முன்னணி நூறு படங்களுக்குள் இந்நீர்வீழ்ச்சி படமும் இடம்பெற்றிருந்தது.  
நீர்வீழ்ச்சியை ஒட்டியுள்ள பகுதிகளில் சுற்றுலாப் பயணிகளுக்காக வாகன நிறுத்துமிடம், சுற்றுலா பகுதி, பொது கழிப்பறைகள் மற்றும் நிழலாடிய பகுதிகள் உள்ளன.
# இரட்டை அருவி (ஓரிகான்)

**இரட்டை அருவி** (*Twin Falls -Oregon*) என்பது அமெரிக்க மாநிலமான ஓரிகானில் உள்ள மரியன் கவுண்டியில் சேலம் நகரின் கிழக்கு முனையில் உள்ள சில்வர் அருவி மாநிலப் பூங்காவில் அமைந்துள்ள ஒரு நீர்வீழ்ச்சி ஆகும். இது மவுண்ட் ஹூட் தேசிய வனப்பகுதி மத்திய சாண்டியம் வனப்பகுதியைச் சந்திக்கும் மேற்கு அடிவாரத்தில் அமைந்துள்ளது. தென் நீர்வீழ்ச்சி, டிரேக் நீர்வீழ்ச்சி, லோயர் சவுத் நீர்வீழ்ச்சி மற்றும் குளிர்கால நீர்வீழ்ச்சி போன்ற பல முக்கிய நீர்வீழ்ச்சிகள் இந்தப் பூங்காவில் அமைந்துள்ளன.
# இரட்டை அருவி (ஓரிகான்)

## அமைவிடம்

சில்வர் க்ரீக்கின் நார்த் ஃபோர்க்கின் போக்கில் இரட்டை நீர்வீழ்ச்சி உருவாகியுள்ளது. இது பத்து நீர்வீழ்ச்சியின் சில்வர் அருவி மாநிலப் பூங்கா டிரெயிலின் கிழக்குப் பகுதியில் அமைந்துள்ளது. கனியன் டிரெயில் வழியாக நார்த் ஃபால்ஸ் டிரெயில் நோக்கி, மத்திய வடக்கு நீர்வீழ்ச்சி கால் மைல் தூரத்தில் உள்ளது. வசந்த காலத்தில் அது இரண்டு பிரிவுகளாகப் பிரிந்ததால் இதற்கு இரட்டை அருவி எனப் பெயர் வந்தது.
# இரட்டை அருவி (ஓரிகான்)

## விளக்கம்

இரட்டை நீர்வீழ்ச்சி பத்து நீர்வீழ்ச்சியின் பாதையில் மூன்றாவது சிறிய அருவியாகும். இதனை கனியன் தடத்தின் அதிகாரப்பூர்வ பார்வையிலிருந்து முழுமையாகப் பார்க்க முடியாது. நீர்வீழ்ச்சி ஒரு கோண பசால்ட் லெட்ஜ் மீது இரண்டு பகுதிகளாக விழுகிறது. இந்த அருவி திரைச்சீலைகளைப் போன்றது. இரண்டில் தூரத்தில் உள்ள ஒன்று கோடையில் வற்றி அருகிலுள்ள குன்றின் மீது மட்டும் பாய்வதால் இதனைக் காண்பது சாத்தியமற்றது.
# ச. யா. குரேசி

**சகாபுதீன் யாகூப் குரேசி** (*Shahabuddin Yaqoob Quraishi*)(பிறப்பு ஜூன் 1947 11) இந்திய குடைமைப் பணி அதிகாரி மற்றும் 17வது இந்தியத்தலைமைத் தேர்தல் ஆணையர் ஆவார். இவர் ஜூலை 30, 2010 அன்று நவீன் சாவ்லா ஓய்விற்குப் பின் இப்பதவியில் நியமிக்கப்பட்டார். முன்னதாக குரேசி இளைஞர் விவகாரங்கள் மற்றும் விளையாட்டு அமைச்சகத்தில் செயலாளராகவும் பணியாற்றியுள்ளார்.
# ச. யா. குரேசி

## தொழில்

குரோசி இந்திய ஆட்சிப் பணிக்கு 1971ஆம் ஆண்டு தேர்வான அரியானா அதிகாரி ஆவார். இவர் தொடர்பு மற்றும் சமூக சந்தைப்படுத்தலில் முனைவர் பட்டமும் பெற்றிருந்தார். குரைசி, இந்தியாவின் முதல் முஸ்லீம் தலைமைத் தேர்தல் ஆணையாளர் ஆவார். ஆனால் இவர் 10 ஜூன் 2012 அன்று பதவியிலிருந்து விலகினார்.
# மொக்காவு அருவி

**மொக்காவு அருவி** (Mokau Falls) என்பது ஒரு அடுக்கு அருவியாகும். இது நியூசிலாந்தில் உள்ள வைகரெமொனா ஏரியின் நீர்வரத்து பகுதியான மொக்காவு தலைப்பகுதியில் அமைந்துள்ளது. இந்த அருவி ரோட்டோருவாவிலிருந்து 40 கிலோமீட்டர் தொலைவில் உள்ளது. நேப்பியரில் இருந்து 30 கிலோமீட்டர் தொலைவில் உள்ளது.
# கபச்சிரா அருவி

**கபச்சிரா அருவி** (*Kapachira Falls*) மலாவியில் உள்ள நீர்வீழ்ச்சியாகும். இது சைர் ஆற்றின் தாழ் பகுதியில் சிக்வானா நகருக்கு அருகில் மஜீதி வனவிலங்கு காப்பகத்தில் உள்ளது. இந்த அருவியின் மேற்பகுதியில் கபச்சிரா நீர் மின்நிலையம் கட்டப்பட்டுள்ளது.  
இந்த நீர்வீழ்ச்சி டேவிட் லிவிங்ஸ்ட்டனின் 1859 ஜாம்பேஸி பயணம் ஷைரைத் தொடரவிடாமல் தடுத்தது. இவரது அணியின் பல உறுப்பினர்கள் நோயால் இறந்தனர். இறந்தவர்களின் உடல் இப்பகுதியில் அடக்கம் செய்யப்பட்டது.
# ஹம்போல்ட் அருவி

**ஹம்போல்ட் அருவி**  
**ஹம்போல்ட் அருவி** (*Humboldt Falls*) என்பது நியூசிலாந்தின் பியார்ட்லேண்ட் மாவட்டத்தில் ஹோலிஃபோர்ட் பள்ளத்தாக்கில் அமைந்துள்ள அருவி ஆகும். இது 275 மீட்டர் உயரத்தில் மூன்று அடுக்குகளாக விழுகிறது. மூன்று அடுக்குகளில் உயரமானது 134 மீட்டர் உயரம் உடைய அடுக்காகும்.
# ஹம்போல்ட் அருவி

## பயணப்பாதை

ஹம்போல்ட் நீர்வீழ்ச்சி செல்லும் பாதையானது ஹோலிஃபோர்ட் சாலையிலிருந்து தொடங்குகிறது. ஹோலிஃபோர்ட் சாலைக்குச் செல்ல, மில்ஃபோர்ட் சாலையிலிருந்து திரும்ப வேண்டும். நீர்வீழ்ச்சியிலிருந்து திரும்பிச் செல்லும் பாதையின் பயண காலம் சுமார் அரை மணி நேரம், இந்த பாதை 600 மீ நீளம் கொண்டது. எளிதாகப் பயணம் மேற்கொள்ள இந்தப் பாதை நன்றாகத் தரப்படுத்தப்பட்டுள்ளது.
# ஏரி பந்து

**ஏரி பந்து** (*Lake ball*)**(அலைப் பந்து**, **கடற்கரை பந்து** அல்லது **கசிவு பந்து** என்றும் அழைக்கப்படுகிறது) என்பது கடல் கடற்கரை ஓரங்களில் காணப்படும் குப்பைகள். இது அலை இயக்கங்கள் கொண்ட பெரிய ஏரிகளிலும் காணப்படுகிறது. அலைகளின் உருளும் இயக்கத்தினால் தண்ணீரில் மிதக்கும் குப்பைகள் சேகரிக்கப்பட்டு இறுதியில் ஒரு பெரிய பந்தாக உருவாகிறது. இப்பந்தில் சேரும் குப்பை பொருட்கள் ஆண்டுக்கு ஆண்டு இருப்பிடத்திற்கு இருப்பிடம் அலையின் இயக்கத்தின் அடிப்படையிலும் மாறுபடும்.  
ஏரி பந்துகளைப் பற்றிய ஆரம்பக்கால குறிப்பு வால்டனுடையது. இதில் இவர்:
அங்கு, நான் பார்த்த ஏரி பந்தானது: கணிசமான அளவுகளில், நன்றாகப் புல் அல்லது வேர்களால் ஆனது, குழாய் வொர்ட்டின் அரை அங்குலத்திலிருந்து நான்கு அங்குல விட்டம் வரை, மற்றும் முழுமையான கோள வடிவத்தைக் கண்டேன். இவை மணல் அடியில் ஆழமற்ற நீரில் முன்னும் பின்னுமாக உருட்டப்படுகிறது, சில நேரங்களில் கரையில் வீசப்படுகின்றன. இவை திடமான புல், அல்லது நடுவில் சிறிது மணல் கொண்டவை. முதலில் இவை கூழாங்கல் போல அலைகளின் செயலால் உருவானது என்று கூறுவீர்கள்; இன்னும் சில சிறியது அரை அங்குல நீளமுள்ள சமமான கரடுமுரடான பொருட்களால் ஆனது, இவை ஆண்டின் ஒரு பருவத்தில் மட்டுமே உற்பத்தி செய்யப்படுகின்றன. மேலும், அலைகளால் ஆனவை என, நான் சந்தேகிக்கிறேன், ஏற்கனவே நிலைத்தன்மையைப் பெற்ற ஒரு பொருளை அணிந்து கொள்ளும் அளவுக்குக் கட்டமைக்கவில்லை. காலத்தில் உலர்ந்த போது இவை இவற்றின் வடிவத்தைப் பாதுகாக்கின்றன.
- ஹென்றி டேவிட் தோரே, வால்டன், அத்தியாயம் 9
# ஊசி இலைப் பந்து

**ஊசி இலைப் பந்து** (Larch ball) என்பது ஏரி ஒன்றில் மிதக்கும் இலைகள் அலைகளின் செயலால் கோள வடிவத்தில் சிக்கி, ஏரி பந்து போன்று காணப்படுவதாகும். இருப்பினும், இவை மொன்ட்டானாவின் சீலி ஏரியில் உருவாகின்றன என்று அறியப்படுகிறது. மேலும், இவை கிளார்க் ஃபோர்க் மற்றும் ட்ரேசியில் உள்ள ஏரிகள், பெல்டோமா ஏரி, பிக் கெட்ரான் ஏரி மற்றும் லிட்டில் கெட்ரான் ஏரி போன்ற புதிய பிரன்சுவிக் போன்ற பகுதிகளிலும் இவை உருவாகின்றன. வழக்கமான பந்துகள் 3 முதல் 4 அங்குலம் (8 முதல் 10 வரை)&nbsp;செ.மீ) விட்டம் கொண்டவை. மிகவும் அரிதாகவே பெரியவை அளவில் காணப்படுகின்றன.
# தபஸ்ஸம் அத்னன்

**தபஸ்ஸம் அத்னன்** (*Tabassum Adnan*) (பிறப்பு 1977) சுவாத் பள்ளத்தாக்கிலிருந்து வந்த பாக்கித்தானின் பெண்கள் உரிமை ஆர்வலர் ஆவார். பாக்கித்தானிய பெண்களுக்கு நீதி தேடுவதில் இவர் மேற்கொண்ட முயற்சிகளுக்காக அமெரிக்க வெளியுறவுத்துறையின் 2015ஆம் ஆண்டு சர்வதேச வீரதீர பெண்கள் விருதை வென்றார்.
# தபஸ்ஸம் அத்னன்

## சுயசரிதை

தபஸ்ஸம் அத்னன் 1977 இல் பிறந்து பாக்கித்தானின் சுவாத் பள்ளத்தாக்கில் வளர்ந்தார். இவருக்கு 13 வயதிலே திருமணமாகி நான்கு குழந்தைகளுக்கு தாயானார். மேலும், குடும்ப வன்முறையால் பாதிக்கப்பட்டார். இவர் தனது 20 வயதில் கணவரை விவாகரத்து செய்தபோது. வீடற்றவராகவும், ஆதரவு இல்லாமலும் இருந்தார். மற்றும் முறையான நீதி முறைகள் அல்லது காவல் நடைமுறைகளை மாற்றுவதை நோக்கமாகக் கொண்டிருக்கவில்லை என்றாலும், பெரியவர்களின் முடிவுகள் சமூக ரீதியாக மதிக்கப்படுகின்றன. மேலும் அவை பெரும்பாலும் நீதித்துறையை பாதிக்கின்றன.
# தபஸ்ஸம் அத்னன்

## பெண்கள் ஜிர்கா

மே 2013 இல், அத்னன் தனது சொந்த ஜிர்காவைத் தொடங்கினார்.
# தபஸ்ஸம் அத்னன்

## விருதுகள்

2013 ஆம் ஆண்டில், அத்னனுக்கு மனிதப் பாதுகாவலர்கள் விருது வழங்கப்பட்டது. 2014 ஆம் ஆண்டில் இவர் என்-அமைதி அதிகாரமளித்தல் விருதுக்கு பரிந்துரைக்கப்பட்டார். 2015 ஆம் ஆண்டில், இவர் அமெரிக்காவின் சர்வதேச வீரதீரப் பெண்கள் விருதை வென்றார். 2016இல் இவர் நெல்சன் மண்டேலா விருதையும் வென்றுள்ளார்.
# தபஸ்ஸம் அக்லக்

**தபஸ்ஸம் அக்லக்** (Tabassum Akhlaq) (பிறப்பு 19 மே 1964) (தபஸ்ஸம் அஃப்ரிடி என்றும் தபஸ்ஸம் அக்லக் மாலிகாபாடி என்றும் அழைக்கப்படும் இவர் பாக்கித்தானைச் சேர்ந்த ஒரு கவிஞரும், எழுத்தாளரும், கட்டுரையாளரும், நிகழ்ச்சி அமைப்பாளரும் ஆவார். இவர் ஜோசு மாலிகாபாடியின் பேத்தியுமாவார். ஜோசு நினைவு குழுவின் நிறுவனர் தலைவராகவும் இருக்கிறார்.
# தபஸ்ஸம் அக்லக்

## ஆரம்ப கால வாழ்க்கை

இவர், சஜ்ஜாத் ஐதர் கரோஷ் மற்றும் அன்வர் பேகம் ஆகியோருக்கு 1964 மே 19 அன்று பாக்கித்தானின் கராச்சியில் பிறந்தார். இவரது தந்தை புரட்சிகர உருது கவிஞரான ஜோசு மாலிகாபாடியின் ஒரே மகனாவார். இவரது தாயார் ஜூனாகத் சுதேச மாநிலத்தின் நவாபின் முன்னாள் அமைச்சரின் மகளாவார். இவரது தாத்தா அப்போதைய பாக்கித்தானின் குடிய்ரசுத் தலைவரான அயூப்கானால் தடை செய்யப்பட்டோர் பட்டியலில் சேர்க்கப்பட்ட பின்னர், இவரது தந்தையின் வணிகம் தடை செய்யப்பட்டு அனைத்து சொத்துக்களும் பறிமுதல் செய்யப்பட்டது.  
இவரது குழந்தை பருவம் பெரும்பாலும் வறுமையிலேயே கழித்தன. இந்தக் காலகட்டத்தில், இவரது தந்தை உளப் பிறழ்ச்சிக்கு ஆளானார். மேலும் இவரது தாயார் மனப்பித்துக்கு ஆளான போது தனது சகோதரர்களை கவனித்துக் கொள்ள வேண்டியிருந்தது. பின்னர், கராச்சியில் உள்ள பாக்கித்தான் மாதிரி பள்ளியில் தனது ஆரம்பக் கல்வியை முடித்தார்.  
1973 ஆம் ஆண்டில், ஜோசு மாலிகாபாடியுடன் வசிக்க இவரது குடும்பத்தினர் இஸ்லாமாபாத்துக்குச் சென்றனர். அங்கு, இடைநிலைக் கல்விக்காக இஸ்லாமாபாத்தின் எஃப் -7 / 2, எஃப்.ஜி கல்லூரியில் சேர்ந்தார். அங்கு இவரது தாத்தா ஜோசு மாலிகாபாடியின் கவிதைகளால் இவர் ஈர்க்கப்பட்டார். இவர் 12 வயதிலேயே புதுக்கவிதைகளை எழுதத் தொடங்கினார். அந்த நேரத்தில், இவரது வீட்டில் இலக்கியக் கூட்டங்கள் தவறாமல் நடத்தப்பட்டன. இந்த கூட்டத்தில் இவர் தவறாமல் கலந்துகொண்டார். இந்தத் தாக்கங்களின் விளைவாக, மெதுவாக தனது சொந்த எழுத்து நடையை வளர்த்து, படிப்படியாக ஒரு முதிர்ந்த கவிஞராக வளர்ந்தார். இவர் தனது கல்லூரியில் பல்வேறு கவிதை மற்றும் உரைநடை போட்டிகளில் கலந்து கொண்டார். இவர் தனது பட்டப்படிப்பை ( உருது மற்றும் வரலாற்றில் இளங்கலை) 1982 இல் இஸ்லாமாபாத்தின் எஃப் -7 / 2, எஃப்.ஜி கல்லூரியில் முடித்தார்.
# தபஸ்ஸம் அக்லக்

## சொந்த வாழ்க்கை

இவர் ஏப்ரல் 29, 1984 அன்று தொழில்முனைவோரான அக்லக் அகமது மாலிக் என்பவரை மணந்தார். திருமணத்திற்குப் பிறகு இராவல்பிண்டிக்கு இடம் பெயர்ந்த இவருக்கு நான்கு குழந்தைகள் உள்ளனர்.
# தபஸ்ஸம் அக்லக்

## கவிஞர்

இவர், உள்ளூர், தேசிய மற்றும் சர்வதேச நிகழ்வுகளில் தீவிர கவிஞராகவும், பேச்சாளராகவும் கட்டுரையாளராகவும் இருக்கிறார். காதல், மதம், தனிமை மற்றும் அமைதி ஆகியவை இவரது கவிதைகளின் முக்கிய கருப்பொருள்கள் ஆகும். இவரது நான்கு கவிதை புத்தகங்கள் அச்சிடுதல், வெளியிடுதல், சரிபார்த்தல் அல்லது இசையமைத்தல் ஆகியவற்றின் கட்டத்தில் உள்ளன. ஜோசு மாலிகாபாடியின் சுயசரிதையை வெளியிடுவதிலும் அவரது கட்டுரைகளின் தொகுப்பிலும் இவர் பணியாற்றி வருகிறார்.
# செவிலி மரம்

**செவிலி மரம்** (*Nurse tree*) என்பது வேகமாக வளரும் பெரிய மரம் ஆகும். இது சிறிய, மெதுவாக வளரும் மரம் அல்லது தாவரங்களுக்கு அடைக்கலம் தருகிறது. செவிலி மரம் நிழல், காற்றிலிருந்து பாதுகாப்பான தங்குமிடம் அல்லது சிறிய சிறிய தாவரங்களை உண்ணும் விலங்குகளிடமிருந்து பாதுகாப்பை வழங்குகிறது.  
எடுத்துக்காட்டாக, நோர்வே ஸ்ப்ரூஸ் (*பைசியா அபீசு*) மற்றும் லார்ச் (*லாரிக்சு*) ஆகியவை வன்மரங்களுக்கு செவிலியராக செயல்பட முடியும். சோனோரன் பாலைவனத்தில், பாலோ வெர்டே, அயர்ன்வுட் அல்லது மெசுகைட் மரங்கள் இளம் பெரிய சப்பாத்தி கள்ளிக்குச் செவிலி மரங்களாகச் செயல்படுகின்றன. பெரிய சப்பாத்திக் கள்ளி பாலைவனத்தில் வளரும்போது, சூரிய வெப்பத்தினை தாங்கும் தகவமைப்பினைப் பெற்றுவிடுகிறது. பழைய மரம் அழிந்து விடுகிறது. சப்பாத்தி கள்ளி தனியாகக் காணப்படும். இதனால் நாம் பாலைவனத்தில் பெரிய சப்பாத்திக் கள்ளி தனியாகக் காணப்படுவதைக் காணலாம். பெரிய சப்பாத்தி கள்ளி பெரிதாக வளரும்போது, அதன் செவிலி மரத்துடன் வளங்களுக்காகப் போட்டியிடலாம். இதனால் மரணத்தை விரைவுபடுத்துகிறது. இதன் விளைவாக, இளம் சப்பாத்தி கள்ளியே பெரும்பாலும் செவிலி மரங்களுக்கு அருகில் காணப்படுகின்றன, ஆனால் பழைய சப்பாத்திக் கள்ளிகள் தனித்துக் காணப்படும்.
# மெய்யியலாளர்

'' , 1509–1511, வண்ண ஓவியம் பிளாட்டோவும் அறிசுட்டாட்டிலும் பிற பண்டைய மெய்யியலாள்ரோடு அறிவைப் பகிர்தலைக் காட்டுகிறது.]]
**மெய்யியலாளர்** *(philosopher)* என்பவர் மெய்யியலைப் பயில்பவர் ஆவார். *மெய்யியலாளர்* எனும் சொல், அறிவு வேட்பாளர் எனப் பொருள்படும் கிரேக்கச் சொல்லில் இருந்து உருவானது. இச்சொல்லை கிமு ஆறாம் நூற்றாண்டில் பித்தகோரசு எனும் கிரேக்கச் சிந்தனையாளரால் முதலில் உருவாக்கப்பட்டது.  
செவ்வியல் காலப் பொருளில், மெய்யியலாளர் என்பவர் சமகால மாந்த வாழ்க்கை எழுப்பும் கேள்விகளுக்குத் தீர்வு காணும் நோக்கில் குறிப்பிட்ட வாழ்க்கைமுறையைப் பின்பற்றி வாழ்பவர் ஆவார்]; இவர்கள் கோட்பாடுகளை ஆற்றுப்படுத்தவோ சில அறிஞர்களின் நூலுக்கு உரை எழுதவோ வேண்டிய கட்டயம் ஏதும் இல்லை. இத்தகைய மிகவும் கட்டுபாடான வாழ்க்கை மேற்கொள்பவர்களே *மெய்யியலாளர்களாக* கருதப்பட்டனர். மேலும் அவர்கள் எலனிய மெய்யியலைக் கடைபிடித்தனர்.
# கவாரி

**கவாரி** (Gavari) காவ்ரி எனவும் அழைக்கப்படும் இந்திய மாநிலமான ராஜஸ்தானின் மேவார் பகுதியில் 40 நாள்கள் கொண்டாடப்படும் ஒரு விழாவாகும். நீண்ட நாள் விழாவானது ஒவ்வொரு ஆண்டும் சூலை முதல் செப்டம்பர் வரை கொண்டாடப்படுகிறது .
# கவாரி

## கவாரி பருவம்

ஒவ்வொரு ஆண்டும், மேவாரின் பில் சமூகங்களைச் சேர்ந்த போபா ஷாமன்கள் தங்கள் கிராமவாசிகளுக்கு கவாரி சடங்கை செய்ய அனுமதிக்கும்படியும், பல வார சுற்றுப்பயணங்களுக்கு அவர்களுடன் செல்லும்படியும் தேவிக்கு வேண்டுகோள் விடுக்கின்றனர். கடவுளின் ஒப்புதலுக்கான சராசரி காத்திருப்பு நேரம் சுமார் 4–5 ஆண்டுகள் ஆகும். மேலும் சடங்கு சுழற்சி தொடங்கியதும், ஒவ்வொரு தினசரி விழாவிற்கும் முன்பு தேவியும் வெற்றிகரமாக அழைக்கப்படுகிறார். ஒன்று அல்லது அதற்கு மேற்பட்ட குழு உறுப்பினர்கள் இருக்கும்போது மட்டுமே நடன நாடகங்கள் தொடங்கி சடங்கு தொடர முடியும்.  
பங்கேற்கும் 25-25 சமூகங்கள் ஒவ்வொன்றும் 20-80 உறுப்பினர்களைக் கொண்ட தனது சொந்த கவாரி குழுக்களை உருவாக்கி அனுப்புகின்றன. இக்குழுக்கள் 600க்கும் மேற்பட்ட நாள்களுக்கு கிராம விழாக்களை நடத்துகின்றன.  
40 நாள் காவரி பருவத்தில், அனைத்து கலைஞர்களும் உயிருள்ள பூமியுடனும், தெய்வீக ஆவியுடனும் பயபக்தியுடன் தொடர்பு கொள்ள கடுமையான விரத நடவடிக்கைகளை மேற்கொள்கின்றனர் . அவர்கள் காமம், மது, இறைச்சி போன்றவற்றை மட்டுமல்லாமல், காலணிகள், படுக்கைகள், குளித்தல் மற்றும் கீரைகள் சாப்பிடுவதையும் தவிர்க்கிறார்கள் (இது பூச்சிகளின் வாழ்க்கைக்கு தீங்கு விளைவிக்கும்). இப்பருவத்தில் ஒவ்வொரு நாளும் ஒரே ஒரு வேளை உணவை மட்டுமே அவர்கள் சாப்பிடுகிறார்கள்.  
இறுதி நாட்களில், ஒவ்வொரு குழுவும் கடைசி செயல்திறன் மற்றும் நிறைவு விழாக்களுக்காக தனது சொந்த கிராமத்திற்குத் திரும்புகின்றன. தெய்வத்தின் கருவுறுதலை அவற்றின் நீர்நிலைகளுக்கும், இரவு முழுவதும் கொண்டாடும் கொண்டாட்டங்களுக்கும் திருப்பி அனுப்ப ஒரு மூழ்கும் சடங்குடன் சுழற்சி முடிகிறது.
# பிஷ்ணு மாகி

**பிஷ்ணு மாகி** (Bishnu Majhi) ( பிறப்பு 1986) ஒரு நேபாளி நாட்டுப்புறப் பாடகராவார். நேபாளத்தில் அதிக சம்பளம் வாங்கும் பாடகியான இவர், தனது 15 ஆண்டு பாடகர் வாழ்க்கையில் 5,000க்கும் மேற்பட்ட பாடல்களைப் பதிவு செய்துள்ளார், "சிட்டல் டைன் பிபால் சாமி சா", "டிரைவர் டேய் மேன் பரியோ மலாய்", "லாலுபேட் நுக்யோ பூண்டிரா", "புர்பகோ மெச்சி நி ஹம்ராய் ஹோ, *பாசிம் மகாகலி நி ஹம்ராய் ஹோ*, "ரூமல் ஹல்லாய் ஹல்லாய்" போன்ற பல பாடல்கள் இதில் அடங்கும். 2018இல் வெளியான இவரது பாடல் "சால்கோ பாட் தபரி ஹுனி" யூடியூப்பில் 60 மில்லியனுக்கும் அதிகமான பார்வைகளைக் கொண்ட நேபாளி நாட்டுப்புறப் பாடலாக அமைந்தது. பண்பலை இசை விருதுகள் , காளிகா பண்பலை விருதுகள் ஆகியவற்றை பெற்றுள்ளார்.
# பிஷ்ணு மாகி

## ஆரம்ப வாழ்க்கை

கிராமப்புற சியாங்ஜாவில் ஒரு ஏழைக் குடும்பத்தில் பிறந்த இவர், ஐந்தாம் வகுப்பு வரையே கல்வி கற்றார். மேலும் 13 வயதிலேயே பொது நிகழ்ச்சிகளில் பாடத் தொடங்கினார். 2004 ஆம் ஆண்டில் காட்மாண்டுவில் தனது தொழில் வாழ்க்கையைத் தொடங்கியபின், சுந்தர்மணி அதிகாரியின் உதவியுடன் இவர் விரைவில் புகழ் பெற்றார். பின்னர் அவரை திருமணம் செய்து கொண்டார்.
# பிஷ்ணு மாகி

## சர்ச்சையான வாழ்க்கை

இவர் தனது தொழில் வாழ்க்கையின் தொடக்கத்திலிருந்து தன்னை வெளிபடுத்தாத ஓர் வாழ்க்கையை வாழ்ந்து வருகிறார். விளம்பரத்திற்காக வெளியிடப்பட்ட ஒரே ஒரு புகைப்படம் மட்டுமே இவரிடம் உள்ளது. இவர் சமூக ஊடகங்களில் பங்கேற்பதில்லை. நேர்காணல்கள் எதுவும் வழங்கவில்லை. விசாரிக்கப்பட்டது, அங்கு இவர் 11 ஆண்டுகளுக்குப் பிறகு தனது தந்தையுடன் மீண்டும் இணைந்தார். காவல்துறையினரின் கூற்றுப்படி, ஒரு முறையான கல்வி இல்லாததும், படித்த தனது கணவரின் சிறந்த முடிவுகளில் தான் வைத்திருந்த நம்பிக்கை ஆகியவையே இந்த வாழ்க்கையைத் தேர்ந்தெடுப்பதற்கு காரணம் என்று கூறினார். உடல் பரிசோதனைக்காக முகமூடியை அகற்றும்படி இவரிடம் கேட்கப்பட்டது. இவரது முகத்தில் உடல் ரீதியான வன்முறைக்கான அறிகுறிகள் எதுவும் இல்லை என்று காவல்துறை கூறியது. நேர்காணல் செய்தவர்களில் ஒருவரான காவல் கண்காணிப்பாளர் இராஜ்குமார் லாம்சால், இவரிடம் கேட்கப்பட்ட பெரும்பாலான கேள்விகளுக்கு இவரது கணவர் அதிகாரியே பதிலளித்தார் என்றும், இவர் ஒரு சுதந்திரமான வாழ்க்கை வாழ்கிறார் என்று முடிவு செய்வது கடினம் என்றும் கூறினார்.
# கோ. வில்வபதி

**கோ. வில்வபதி** (*Ko.Vilvapathi*) இந்தியாவின் தமிழ்நாட்டைச் சேர்ந்த கல்வியாளர், எழுத்தாளர், பதிப்பாளர் என்ற பன்முகங்கள் கொண்ட ஒரு தமிழறிஞராவார். இலக்கியம், இலக்கணம் கற்பிப்பதில் இவர் சிறந்து விளங்கினார். இவர் தலைமையில்தான் மாணவர் மன்றப் பொன் விழா, மயிலை சிவமுத்து சிலை திறப்பு விழா, கட்டடத் திறப்பு விழா போன்ற விழாக்கள் நடைபெற்றன.  
திருமுருகாற்றுப்படை, சிறுபாணாற்றுப்படை, பெரும்பாணாற்றுப்படை ஆகிய சங்க இலக்கிய நூல்களுக்கும் கம்பராமாயணத்தின் பால காண்டம், அயோத்தியா காண்டம் ஆகிய பகுதிகளுக்கும் தெளிவுரை எழுதியுள்ளார்.
காலத்திற்கு ஏற்றவாறு தமிழ் மொழியின் மாறுதலையும் வளர்ச்சியையும் உணர்ந்து, தம் உரையில் உரிய எடுத்துக்காட்டுகளையும் தேவையான மேற்கோள் களையும் குறிப்பிட்டு எழுதுவது கோ. வில்வபதியின் தனித்திறனாகும்.  
மாணவர் மன்றத்தின் தலைவராக தொண்டு செய்த மயிலை சிவமுத்து வில்வபதியை மன்றக் கண்மணி என்றும் உரைமணி என்றும் பாராட்டிச் சிறப்பித்துள்ளார்.  
புலவர் கோ. வில்வபதி செந்தமிழ்ச்செம்மல், பெரும்புலவர் கோ.வில்வபதி என்று பல பெயர்களால் அடையாளப்படுத்தப்பட்டார். தமிழ் நாட்டுப் பாடநூல் நிறுவனத்தின் நூலாசிரியராகவும் மேலாய்வாளராகவும் பணிபுரிந்தார். நித்திலக் குவியல் என்னும் திங்கள் இதழின் ஆசிரியராகப் பணியாற்றியுள்ளார்.
# கோ. வில்வபதி

## வாழ்க்கைக் குறிப்பு

திருவண்ணாமலை மாவட்டம் செய்யாறு நகரத்தில் கோவிந்தசாமி அபரஞ்சி தம்பதியருக்கு 1921 ஆம் ஆண்டு சூன் மாதம் பனிரெண்டாம் தேதி வில்வபதி பிறந்தார்.  
திருவையாற்று அரசர் கல்லூரியில் பயின்று புலவர் வகுப்பில் இடை நிலைத் தேர்வில் முதல் நிலையும், இறுதி நிலைத் தேர்வில் இரண்டாம் நிலையும் பெற்றார்.  
சென்னை, இந்து தியலாஜிகல் மேனிலைப் பள்ளியில் 37 ஆண்டுக்காலம் தமிழாசிரியராகப் பணியாற்றி ஓய்வு பெற்றுள்ளார்.  
பெரும்புலவர் என்று அழைக்கப்பட்ட கோ.வில்வபதி 5-10-1991 அன்று காலமானார்.
# கோ. வில்வபதி

## எழுதிய நூல்கள்

1. சிலையாகி நிற்கும் செம்மல்கள்
1. காவிரி
1. நன்னெறி கதைகள்
1. கம்ப இராமாயணம் பால காண்டம் தெளிவுரை
1. முல்லை பாட்டு இனிய எளிய உரை.
1. குறள் விளக்க கதைகள்.
1. திருக்குறள் விளக்கவுரை
1. மூவர் தமிழ் வாசகம்
1. கௌதம புத்தர் (நாடகம்)
1. மூவர் தமிழ் இலக்கணம்
1. முல்லைப்பாட்டு –இனிய எளிய உரை
1. நன்னூல் மூலமும் உரையும்
# மீரா வாசுதேவன்

**மீரா வாசுதேவன்** (*Meera Vasudevan* பிறப்பு 29 ஜனவரி 1982) என்பவர் ஓர் இந்திய திரைப்பட மற்றும் தொலைக்காட்சி நடிகை ஆவார். இவர் மலையாளம், தமிழ், இந்தி, தெலுங்கு மொழி திரைப்படங்கள் மற்றும் தொலைக்காட்சி தொடர்களில் முதன்மையாக தோன்றியுள்ளார். இவர் 2005 இல் தமிழ்நாடு அரசு திரைப்பட விருதில் சிறப்பு பரிசையும் சிறந்த நடிகைக்கான கேரள மாநில தொலைக்காட்சி விருதையும் பெற்றார் . தற்போது இவர் ஏஷ்யாநெட்டில் ஒளிபரப்பாகும் புகழ்பெற்ற மலையாள தொலைக்காட்சித் தொடரான குடும்பவிளக்கில் நடித்துவருகிறார்.
# மீரா வாசுதேவன்

## ஆரம்ப கால வாழ்க்கை

மீரா மகாராட்டிரத்தின் மும்பையில் ஒரு தமிழ் குடும்பத்தில் வசுதேவன் மற்றும் ஹேமலதா ஆகியோருக்கு மூத்த மகளாகப் பிறந்தார். இவருக்கு ஒரு தங்கை அஸ்வினி, சல்மான் கான் நடித்த *ஜானம் சம்ஜா கரோ படத்தில்* குழந்தை நட்சத்திரமாக புகழ் பெற்றார். இவர் இளங்கலை உளத்தியல் மற்றும் ஆங்கில இலக்கியதில் இளங்கலைப் பட்டம் பெற்ற பிறகு, வடிவழகியாக ஆனார், பல விளம்பரப் படங்களில் தோன்றினார், புகழ் பெற்றார். ஐ.சி.சி செட்மேக்ஸ் விளம்பரத்தின் வெற்றி, இவருக்கு திரையுலகில் நுழைய காரணமாயிற்று.
# மீரா வாசுதேவன்

## தொழில்

திரைப்படத் துறையில் இவரது நுழைவானது 2003 இந்தி நையாண்டி திரைப்படமான *ரூல்ஸ்: பியார் கா சூப்பர்ஹித் ஃபார்முலா* படத்தில் மிலிந்த் சோமனுடன் இணைந்து நடித்ததன் வழியாக நடந்தது. சுமார் 500 தோல்வியுற்ற திரை சோதனைகளுக்குப் பிறகு, பிரஹ்லத் கக்கரின் ஷாட்மேக்ஸ் விளம்பரம் அந்த ஆண்டின் சிறந்த விளம்பரப் படமாக தேர்வானது. இதை இயக்குநர் பார்வதி பாலகோபாலனின் தாயார் கவனித்தார். இதன் பிறகு இவருக்கு *பியார் கா சூப்பர்ஹித் ஃபார்முலா படத்தில் நடிக்க திரை சோதனை நடத்தபட்டு பட வாய்ப்பு கிடைத்தது.* இவரது நடிப்பு விமர்சகர்களால் பாராட்டப்பட்டது. மேலும் இவருக்கு சிறந்த நடிகைக்கான தமிழ்நாடு அரசு திரைப்பட சிறப்பு விருது கிடைத்தது.  
தெலுங்கில் *அஞ்சலி ஐ லவ் யூ,* தமிழில் அறிவுமணி போன்ற தோல்விப் படங்களுக்குப் பிறகு, இவர் மலையாளம் திரையுலகுக்கு நகர்ந்தார். 2005 ஆம் ஆண்டு தன்மாத்ரா இயக்கிய பிளஸ்சி என்ற வெளியான மலையாளப்படமான படத்தில் மோகன்லாலுடன் இணைந்து நடித்தார். அப்படத்தில் இல்லத்தரசி மற்றும் இரண்டு குழந்தைகளின் தாயான லேகா ரமேசன் என்ற பாத்திரத்தை ஏற்று நடித்தார். அதில் இவரது நடிப்பு நேர்மறையான விமர்சனங்களைப் பெற்றது மற்றும் 2005 உஜாலா-ஏசியானெட் விருதுகளில் சிறந்த அறிமுக நடிகை விருதைப் பெற்றார். அதேசமயம் இவர் தமிழ் மற்றும் மலையாள மொழிகளில் முறையே பெண் மற்றும் கனல்பூ போன்ற தொலைக்காட்சி நிகழ்ச்சிகளில் அறிமுகமானார். கனல்பூ தொடரில் நடித்த இவருக்கு சிறந்த நடிகைக்கான கேரள மாநில தொலைக்காட்சி விருது கிடைத்தது. இது மலையாளி பார்வையாளர்கள் மத்தியில் தொலைக்காட்சி, திரைப்படங்களில் இவரை ஒரு முக்கிய நபராக ஆக்கியது.  
2009 ஆம் ஆண்டில் இவர் நடித்த *ஓர்குகா வல்லப்புழம்*, டீசண்ட் பார்டிஸ்*,* *வைரம்: ஃபைட் ஃபார் ஜஸ்டிஸ்*, ஆகிய மூன்று மலையாளத் திரைப்படங்கள் வெளியாயின. இதில் பாலியன் வன்கொடுமைக்கு ஆளாகி கொல்லப்பட்ட பெண்ணின் தாயான ஒரு மலையாளி இல்லத்தரசியாக நடித்திருந்தார். நான்காவதாக வெளிவந்த படமாக சக்தி வாசு மற்றும் ரம்யா நம்பிசனுடன் இணைந்து நடித்த ஆட்ட நாயகன் படமாகும். இவர் தற்போது பணிபுரியும் படங்களில் 1940 களில் நடப்பதாக சித்தரிக்கபட்ட ஒரு வரலாற்று நாடகத் திரைப்படமான *தசையினை தீ சுடினும்* படமும் அடங்கும்.  
ஒரு இடைவெளிக்குப் பிறகு இவர் 2017 இல் சக்கரமாவின் கொம்பத்து படத்தின் வழியாக மீண்டும் மலையாள படங்களில் நடிக்க வந்தார். பின்னர் சைலன்ஸ், அப்புவிண்ட சத்யன்வேஷனம், பேக்கப்பல், பானிகிரஹனம்'' போன்ற வித்தியாசமான படங்களில் குறிப்பிடத்தக்க வேடங்களில் நடித்தார். 2020 ஆம் ஆண்டில், மலையாள தொலைக்காட்சி தொடரான குடும்பவிளக்கில் ஏஷ்யாநெட்டில் பெண் முன்னணி பாத்திரமான சுமித்ராவாகவும், சன் தொலைக்காட்சியில் தமிழ் தொடரான சித்தி–2 இல் எதிர்மறைப் பாத்திரத்திலும் நடித்து தொலைக்காட்சியில் தனது கவனத்தை செலுத்தினார். இதன் வழியாக தென்னிந்திய பார்வையாளர்களிடையே மீண்டும் பிரபலமடைந்தார்.
# மீரா வாசுதேவன்

## தனிப்பட்ட வாழ்க்கை

மீரா 2005 இல் ஒளிப்பதிவாளர் அசோக் குமாரின் மகன் விஷால் அகர்வாலை மணந்தார் இவர்கள் 2010 சூலையில் மணவிலக்கு செய்து கொண்டனர். 2012 ஆம் ஆண்டில், இவர் மலையாள நடிகர் ஜான் கொக்கனை மணந்தார், இவர்களுக்கு அரிஹா ஜான் என்ற மகன் பிறந்த நிலையில் 2016 இல் பிரிந்தார்.
# மீரா வாசுதேவன்

## திரைப்படவியல்

| 2003 | *கோல்பால்* | மீனாட்சி நரஹரி | தெலுங்கு |  |
| --- | --- | --- | --- | --- |
| *ரூல்ஸ்: பியார் கா சூப்பர்ஹிட் ஃபார்முலா* | ராதா | இந்தி |  |  |
| *உன்னைச் சரணடைந்தேன்* | Bobby | தமிழ் | - சிறந்த நடிகைக்கான தமிழ்நாடு அரசு திரைப்பட சிறப்பு விருது |  |
| 2004 | *அஞ்சலி ஐ லவ் யூ* | அஞ்சலி | தெலுங்கு |  |
| *அறிவுமணி* | பிரியா | தமிழ் |  |  |
| 2005 | *தன்மாத்ரா* | Lekha Ramesan | மலையாளம் | - இந்த ஆண்டிற்கான சிறந்த அறிமுக நடிகைக்கான ஏசியானெட் விருது |
| 2006 | *ஜாது சா சல் கயா* | நந்தினி | இந்தி |  |
| *ஹலோ? கோன் ஹை!* | நந்தி | இந்தி |  |  |
| *ஜெர்ரி* | ஜீவா | தமிழ் |  |  |
| *ஒருவன்* | ஜெயா பரதன் | மலையாளம் |  |  |
| 2007 | *ஏகாந்தம்* | டாகடர் சோபி | மலையாளம் |  |
| *காக்கி* | சேதுலட்சுமி ராமகிருஷ்ணன் | மலையாளம் |  |  |
| *செயின் குலி கி மெயின் குலி* | மாலினி | இந்தி |  |  |
| 2008 | *தோடி லைஃப் தோடா மேஜிக்* | நைனா | இந்தி |  |
| *தசையினை தீ சுடினும்* | தமிழ் |  |  |  |
| *கத்திக் கப்பல்* | சாரல் பரிவள்ளல் | தமிழ் |  |  |
| *பச்சமரத்தனலி* | சினேகாவின் தாய் | மலையாளம் |  |  |
| *குல்மோகர்* | சித்ரா | மலையாளம் |  |  |
| 2009 | *ஒர்குகா வல்லப்புழும்* | சேதுவின் தாய் | மலையாளம் |  |
| *டீசண்ட் பார்டிஸ்* | சிறீஜா சவுந்தர்ராஜன் | Malayalam |  |  |
| *வைரம்: ஃபைட் பார் ஜஸ்டிஸ்* | தேவி சிவராஜன் | மலையாளம் |  |  |
| *13பி: பார் ஹேஸ் எ நியூ அட்ரஸ்* | தொலைக்காட்சி தொடர் நடிகை | இந்தி |  |  |
| 2010 | *ஆட்ட நாயகன்* | இந்திரா | தமிழ் |  |
| *குமரிப் பெண்ணின் உள்ளத்திலே* | சுமித்திரா | தமிழ் |  |  |
| 2012 | *கொச்சி* | சாவித்திரி | மலையாளம் |  |
| *916* | சந்திரிகா | மலையாளம் |  |  |
| *ஜான்லேவா பிளாக் பிளட்* | இந்தி |  |  |  |
| 2016 | *சஹாபாடி 1975* (வால்மீகம்) | கிருஷ்ணபிரியா | மலையாளம் |  |
| 2017 | *சக்கரமாவின் கொம்பத்து* | டாக்டர் லூரி | மலையாளம் |  |
| 2018 | *பெயிண்டிங் லைப்* | மனைவி | மலையாளம்/ஆங்கிலம் | தாமதமாக |
| *அடங்க மறு* | சுபாஷின் அண்ணி | தமிழ் |  |  |
| 2019 | *குட்டிமாமா* | மூத்த அஞ்சலி | மலையாளம் |  |
| *அப்புந்தி சத்தியன்வேஷனம்* | அப்புவின் தாய் | மலையாளம் |  |  |
| *லெசன்ஸ்* | தேவிகா மேனன் | மலையாளம் | பிரிவு: பனிகிரகனம் |  |
| *தக்கோல்* | ஜசீந்தா மோரிஸ் வாஸ் | மலையாளம் |  |  |
| *கிருதி* | மலையாளம் |  |  |  |
| *பாயகப்பல்* | மலையாளம் |  |  |  |
| 2020 | *சைலன்ஸ்* | திரேசியா | மலையாளம் |  |
# மீரா வாசுதேவன்

## தொலைக்காட்சி

| 2001-2002 | *காவேரி* | பல்லவி | தமிழ் | சன் தொலைக்காட்சி |  |
| --- | --- | --- | --- | --- | --- |
| 2002 | *தேவி* | உமா | இந்தி | சோனி இந்தியா |  |
| 2006 | *பெண்* | தீபா / அஞ்சலி | தமிழ் | சன் தொலைக்காட்சி |  |
| 2007 | *கனல்பூவு* | சுஹாசினி | மலையாளம் | ஜீவன் டி.வி. | - சிறந்த நடிகைக்கான கேரள மாநில தொலைக்காட்சி விருது |
| 2007-2008 | *சூரியவம்சம்* | தமிழ் | சன் தொலைக்காட்சி |  |  |
| 2020 - தற்போது | *குடும்பவிளக்கு* | சுமித்ரா சித்தார்த் | மலையாளம் | ஏஷ்யாநெட் |  |
| 2020 | *சித்தி–2* | மல்லிகா தேவி | தமிழ் | சன் தொலைக்காட்சி | சிரிஷாவால் மாற்றப்பட்டது |
| 2020 | *அம்மாயாரியாதே* | சுமித்ரா | மலையாளம் | ஏஷ்யாநெட் | ப்ரோமோவில் சிறப்புத் தோற்றம் |
| 2020 | *அவரோடோப்பம் அலியம் அச்சாயனம்* | தொலைப்படம் |  |  |  |
| 2020 | *மௌனராகம்* | பகுதி 145-147 இல் விருந்தினர் தோற்றம் |  |  |  |
| 2020 | *பௌர்ணமி திங்கல்* | பகுதி 384 மற்றும் 385 இல் சிறப்புத் தோற்றம் |  |  |  |
| 2021 | *கூட்டேவிட்* | ப்ரோமோவில் சிறப்புத் தோற்றம் |  |  |  |  
-
# ஜலக் மன் கந்தர்வா

**ஜலக் மன் கந்தர்வா** (Jhalak Man Gandarbha) (சூலை 29, 1935/12 வைசாக்கி 1922 &ndash; நவம்பர் 23, 2003 ) நேபாள நாட்டுப்புற பாடகர்களில் மிக முக்கியமானவர். அவர் கெய்ன் கீதம் அல்லது கந்தர்வ சங்கீதத்துக்காக பிரபலமாக இருந்தார். இது ஒரு பிரபலமான நாட்டுப்புற பாடல், நேபாளத்தின் கெய்ன் அல்லது கந்தர்வ இனத்தவர்கள் மட்டுமே பாடியது. கெய்ன் பாடலைப் பதிவுசெய்த முதல் கெய்ன் பாடகரான இவர், பழங்குடி மற்றும் சாதாரண மக்களின் குரலை வெகுஜன ஊடகங்களில் கொண்டுவந்ததற்காக மதிக்கப்படுகிறார். *அமலே சோத்லின் நி ... (மாமா கேட்கலாம் ...)* எனற பாடல் இவரது மிகவும் பிரபலமான பாடலாகும். இது நேபாள சிப்பாய் வெளிநாட்டு போர்க்களத்தில் இறந்ததைக் குறிக்கிறது.  
ஜலக் மன் கந்தர்பா 1935 ஆம் ஆண்டில் கந்தர்வக் குலத்தைச் சேர்ந்த ஒரு குடும்பத்தில் பிறந்த இவர், தனது தந்தையிடமிருந்து ஆரம்பத்தில் பாடவும், நடனமாடவும், இசையை வாசிக்கவும் கற்றுக்கொண்டார். தனது வாழ்வாதாரத்திற்காக ஒன்பது வயதிலிருந்தே நேபாள கிராமங்களில் பாடத் தொடங்கினார். கந்தர்வர்கள் ஜியாவேர், கியாலி கீதம், மற்றும் கர்கா போன்ற பல்வேறு வகையான நாட்டுப்புற இசைகளை இசைக்கிறார்கள் (ஒருவரின் செயல்களைப் புகழ்ந்து எழுத எழுதப்பட்ட பாடல்கள்). இவர்கள் தெய்வங்களுக்காகவும் இசைக்கிறார்கள். இவர்களிடம் சாரங்கி என்ற தனித்துவமான நான்கு சரம் கொண்ட கருவி உள்ளது. இவர்கள் சாரங்கியை இசைத்து, கிராமத்தைச் சுற்றி பாடுகிறார்கள். இதனால் சமூகத்தை மகிழ்விக்கிறார்கள்.
# ஜே. மை. லிங்டோ

**ஜேம்ஸ் மைக்கேல் லிங்டோ** *(James Michael Lyngdoh*)(பிறப்பு: பிப்ரவரி 8, 1939) ஒரு இந்தியக் குடிமைப் பணி ஊழியர் ஆவார். இவர் ஜூன் 2001 முதல் 2004 பிப்ரவரி 7 வரை இந்தியத் தலைமைத் தேர்தல் ஆணையராக பணியாற்றினார். இவருக்கு 2003ஆம் ஆண்டில் அரசு ரமோன் மக்சேசே விருது வழங்கியது.